***อย. ตรวจสอบยาเสพติดก่อนนำไปเผากว่า 40 ตัน มูลค่ากว่า 34,688 ล้านบาท***

 *อย. ร่วมกับสำนักงาน ป.ป.ส. และหน่วยงานภาคีเครือข่ายร่วมตรวจสอบยาเสพติดของกลาง น้ำหนักรวมกว่า 40 ตัน มูลค่ากว่า 34,688 ล้านบาท ณ คลังยาเสพติดของกลาง อาคาร* 6 *ชั้น* 1 *ตึก อย. อย่างโปร่งใส ก่อนนำไปเผาทำลายครั้งที่ 53 ในวันที่ 5-6 กรกฎาคม 2565 ณ บริษัท อัคคีปราการ จำกัด (มหาชน) นิคมอุตสาหกรรมบางปู จ. สมุทรปราการ ซึ่งในการทำลายยาเสพติดครั้งนี้ ใช้เชื้อเพลิงก๊าซธรรมชาติ (*NG*)
ในการเผาไหม้ที่อุณหภูมิสูงกว่า 1,200 °C พร้อมทั้งระบบควบคุมสารมลพิษที่เหลือจากการทำลายที่ทันสมัย มั่นใจได้ว่าไม่ก่อให้เกิดผลกระทบต่อสภาพแวดล้อม ตรงตามมาตรฐานสากล* US EPA *ในการกำจัดขยะอุตสาหกรรมอันตราย*

***เภสัชกรมรกต จรูญวรรธนะ ผู้ทรงคุณวุฒิด้านความปลอดภัยและประสิทธิผลของผลิตภัณฑ์และการใช้ผลิตภัณฑ์ด้านสาธารณสุข*** *เปิดเผยต่อสื่อมวลชนว่า ตาม*ระเบียบคณะกรรมการป้องกันและปราบปรามยาเสพติดว่าด้วยการตรวจรับ การตรวจพิสูจน์ การเก็บรักษา การทำลาย การนำไปใช้ประโยชน์ และการรายงานยาเสพติด พ.ศ. 2565 *ได้กำหนดให้กระทรวงสาธารณสุข โดยสำนักงานคณะกรรมการอาหารและยา (อย.) เป็นผู้เก็บรักษายาเสพติดของกลาง ณ คลังยาเสพติดของกลาง โดยในปี 2565 นี้ มียาเสพติด
ที่ทำลายจำนวนรวมกว่า 40,706 กิโลกรัม จาก 185 คดี มูลค่ารวมกว่า 34,688 ล้านบาท โดยมี
เมทแอมเฟตามีน (ยาบ้า) ที่มีน้ำหนักมากสุดกว่า 23,365 กิโลกรัม รองลงมา คือ เมทแอมเฟตามีน (ยาไอซ์) น้ำหนักกว่า* 1*4,482 กิโลกรัม เฮโรอีนน้ำหนักกว่า 738 กิโลกรัม ยาอีน้ำหนักกว่า 4 กิโลกรัม และฝิ่นน้ำหนักกว่า* 29 *กิโลกรัม นอกจากนี้ยังมีวัตถุออกฤทธิ์น้ำหนักกว่า 2,086 กิโลกรัม ซึ่งจะนำไปเผาทำลายในวันที่ 5-6 กรกฎาคม 2565*

*ทั้งนี้ ก่อนที่จะนำยาเสพติดของกลางไปทำลาย คณะทำงานตรวจรับยาเสพติดของกลาง ซึ่งประกอบ
ไปด้วยหน่วยงานต่าง ๆ ได้แก่ สำนักงานคณะกรรมการป้องกันและปราบปรามยาเสพติด (สำนักงาน ป.ป.ส.) สำนักงานตำรวจแห่งชาติ โดยสถานีตำรวจภูธรเมืองนนทบุรี กรมวิทยาศาสตร์การแพทย์ สำนักงานพิสูจน์หลักฐานตำรวจ กองทัพบก โดยมณฑลทหารบกที่ 11 และสำนักงานคณะกรรมการอาหารและยา (อย.) จะต้องตรวจสอบยาเสพติดของกลาง เพื่อให้ทราบน้ำหนัก ลักษณะ และประเภทของยาเสพติด พร้อมทั้ง
สุ่มตัวอย่างเพื่อตรวจเบื้องต้นว่าเป็นยาเสพติดจริง และในวันที่ 5 กรกฎาคม* 2565 *ประธานคณะกรรมการ
ตรวจรับฯ จะส่งมอบให้คณะทำงานขนย้ายยาเสพติดของกลางนำยาเสพติดไปทำลายที่ บริษัท อัคคีปราการ จำกัด (มหาชน) นิคมอุตสาหกรรมบางปู จังหวัดสมุทรปราการ ต่อไป*

*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\**

***วันที่เผยแพร่ข่าว 4 กรกฎาคม* 256*5 ข่าวแจก* 144 */ ปีงบประมาณ พ.ศ.* 256*5***

